CHOW ต้นทุนขาย-บริการลด! หนุนงบไตรมาส 1 ขาดทุนลดลง
CHOW ต้นทุนขาย-บริการลด! หนุนงบไตรมาส 1 ขาดทุนลดลง
17 พ.ค. 2564

บริษัท เชาว์ สตีล อินดัสทรี้ จำกัด (มหาชน)  หรือ CHOW รายงานผลการดำเนินงานไตรมาส 1 สิ้นสุดวันที่ 31 มีนาคม 2564

โดยผลการดำเนินงานไตรมาสที่ 1 ปี 2564 บริษัทมีผลขาดทุนสุทธิ  62.88 ล้านบาท ลดลง 67% จากไตรมาส 1 ปี 2563 มีผลขาดทุนสุทธิ 191.11 ล้านบาท โดยส่วนใหญ่เป็นผลมาจากต้นทุนขายและบริการไตรมาส 1/2564 อยู่ที่ 55.64 ล้านบาท ลดลงจากไตรมาส 1/2564 อยู่ที่ 74.70 ล้านบาท
โดยในงวดปัจจุบันกลุ่มธุรกิจพลังงานสามารถผลิตกระแสไฟฟ้าได้มากกว่าปีที่ผ่านมา เนื่องจาก 3 ปัจจัย ดังต่อไปนี้ 1.ปริมาณความเข้มข้นของแสงอาทิตย์ในประเทศญี่ปุ่นมีมากขึ้นเฉลี่ยร้อยละ12 เมื่อเทียบกับไตรมาส 1 ปี 2563 ทำ ให้สามารถผลิตหน่วยกระแสไฟฟ้าได้มากขึ้น,2.กลุ่มบริษัทรับรู้รายได้จากการขายไฟฟ้าของโครงการนิฮอนมัตซึ 3 ได้เต็ม 3 เดือนในงวดปัจจุบัน โดยโครงการ ดังกล่าวสามารถจำหน่ายไฟฟ้าเชิงพาณิชย์ได้เมื่อวันที่ 31 มกราคม 2563 ทำให้รับรู้รายได้เพียง 2 เดือนในปี 2563 ไตรมาสที่ 1
3.โรงไฟฟ้าของกลุ่มบริษทั 3 แห่งในหมู่เกาะคิวชูไดร้ับคำสั่งหยุดซื้อกระแสไฟฟ้ารวม 8 วันต่อโครงการในงวดปัจจุบันเมื่อเทียบกับงวดเปรียบเทียบที่หยุดซ้ือกระแสไฟฟ้าจำนวน 12 วัน ต่อโครงการ ทำให้บริษัทมีรายได้เพิ่มจากการผลิตและขายกระแสไฟฟ้า(ทั้งนี้การหยุดซื้อกระแสไฟฟ้าเป็นไปตามสัญญาซึ่งผู้ซื้อจะสามารถหยุดซื้อ กระแสไฟฟ้าได้สูงสุดไม่เกิน 30 วันต่อปี )
จากเหตุผลดังกล่าวส่งผลให้กลุ่มบริษัทมีกำไรขั้นต้น (ไม่รวมค่าเสื่อมราคาและค่าตัดจำหน่าย) ไตรมาส 1/2564 อยู่ที่ 135.92 ล้านบาท เพิ่มขึ้นจากไตรมาสที่ 1 ปี 2563 อยู่ที่ 131.45 ล้านบาท หรือคิดเป็นร้อยละ 71.0 ต่อยอดขายไฟฟ้า และเมื่อพิจารณาถึง EBITDA ที่เป็นตัวเงิน (ไม่รวมผลกระทบจากอตัราแลกเปลี่ยนที่ยงัไม่เกิดข้ึนจริง) จะเห็นได้ว่ากลุ่มบริษทัยังสามารถสร้างกระแสเงินสดจากการดำเนินงานได้เพิ่มขึ้น
โดยไตรมาส 1/2564 มี EBITDA รวม 101.0 ล้านบาท เพิ่มขึ้นจากไตรมาส 1 ปี 2563 อยู่ที่ 91.9 ล้านบาท หรือคิดเป็นเพิ่มขึ้นร้อยละ 9.9 ซี่งสะท้อนให้เห็นถึงการดำเนินงาน ที่มีประสิทธิภาพ และการควบคุมค่าใช้จ่ายได้ดีมากยิ่งขึ้น